SwaSwara asub Karnataka maakonnas Gokarnas Om'i ranna kohal mäenõlval. Kompleks on rajatud 12 hektari suurusele maa-alale keset kookospalmisalusid ja riisipõlde. Goa Dabolimi lennujaam on 170 km kaugusel. Sõit mööda maalilist ja kauneid  looduselamusi pakkuvat teed kestab umbes 3 tundi. Lähim linn on 5 km kaugusel paiknev templilinn Gokarna   SwaSwara on loodussõbralik ja looduslähedane.   Hotell pakub joogale, ayurvedale ja meditatsioonile lisaks mitmesugust loodusega seotud ajaviidet. Korraldatakse linnu- ja liblikavaatlusretki, jalutuskäike randadele ja  džunglisse. Hotellis on raamatukogu, kauplus ja internetipunkt.  Väga mõnusad on SwaSwara toad. Mis tegelikult ei olegi toad, vaid väikesed Konkani (piirkond Lääne-Indias) villad (vt. allpool). Neid on kokku vaid 27.  Rand:  Kuulsasse Om'i randa saab jalutada mööda mäenõlvast alla looklevaid jalgradu, mis on rajatud läbi tiheda kookossalu. Teel võib näha erakordselt värvikirevaid liblikaid ja linde. Hotelli rand on avalikust  rannast piirdega eraldatud. Rannas on lamamistoolid ja rannarätikud tasuta. Om'i rand on poolkuukujuliste neemede poolt osaliselt avamerest eraldatud ja seetõttu ujumiseks väga mõnus. Tugevaid laineid on harva. Rand on kollase, pehme liivaga. Kui hotelli rannaväravast pisut paremale või vasakule kõndida, leiab väikese valiku lihtsaid söögi- ja joogihütte.    Bassein:  Hotellil on suur nelinurkne bassein, mida ümbritsevad lamamistoolid. Rahvast on vähe ja ruumi palju - mõnus! Basseinibaaris pakutakse värskelt pressitud mahlu ja kergeid salateid.  Jooga:  SwaSwaras on eksklusiivne joogakeskus, mida peavad kvalifitseeritud Bihar joogakoolkonna õpetajad. Kogu kompleksi keskpunktiks on sinine  kuppelhall, mis moodustab mandala (universumi, kõiksuse sümbol). 30-minutilisi või tunniajalisi joogaharjutusi viiakse läbi 5 korda päevas. Esimene klass on juba kell 7:00 hommikul. Joogaklasside hulgas on: ashtanga jooga, naerujooga, kunstijooga, jooga nidra ja chanting. Joogaklassid on hotellikülalistele tasuta. Soovi korral võib joogaõpetajatelt saada individuaalkonsultatsioone.    Ayurveda-keskus:  Ayurveda keskuses saab lisatasu eest tellida erinevaid ayurveda-kuure, mis viiakse läbi kvalifitseeritud arstide järelvaatel. Soovitav on läbi teha vähemalt nädalane tervisekuur. Eelistatavamad on 2-3 nädalat kestvad kuurid. Just teie vajadusi arvestava kuuri määrab ayurveda arst peale vestlust ja läbivaatust.  SwaSwara köök:  SwaSwara köök järgib hotelli üldkontseptsiooni. Toit on kohalik, looduslik ja tervislik. Liha ei pakuta, road valmistatakse värsketest mereandidest, oma farmi orgaanilistest aedviljadest ja puuviljadest. Pakutakse värskeid ja tervislikke mahlajooke. Alkohoolsetest jookidest on olemas vaid veinid. Hommikusöögid on SwaSwara restoranis, lõuna- ja õhtusöögid võivad toimuda ka rannarestoranis. Toit on huvitav ja maitsev. Isegi kui vahel üldse aru ei saa, mida just täpselt sööte. Kui see suur  tervislikkus aga täitsa ära tüütab, võib lihtsa, odava ja soovi korral rammusa eine leida OM'i rannahüttides. Õlut ja rummi pakutakse neis ka.      Vaba-aeg: Lisaks loodusvaatlusretkedele ja jalutuskäikudele pakub SwaSwara järgmisi vaba-aja veetmise võimalusi.